TKS บวกแรงเกือบ 5% ลุ้นกำไร 2H60 โตเด่น
TKS บวกแรงเกือบ 5% ล่าสุด ณ เวลา 10.16 น. อยู่ที่ระดับ 13.40 บาท บวก 0.60 บาท หรือ 4.69% สูงสุด 13.50 บาท ต่ำสุด 13.20 บาท ด้วยมูลค่าซื้อขาย 53.24 ล้านบาท ด้าน บล.ฟินันเซีย ไซรัส แนะเก็งกำไร คาดกำไร 2H60 โตเด่น 
22 มิ.ย. 2560

ผู้สื่อข่าวรายงานว่าราคาหุ้นบริษัท ที.เค.เอส. เทคโนโลยี จำกัด (มหาชน) หรือ TKS ล่าสุด ณ เวลา 10.16 น. อยู่ที่ระดับ 13.40 บาท บวก 0.60 บาท หรือ 4.69% สูงสุด 13.50 บาท ต่ำสุด 13.20 บาท ด้วยมูลค่าซื้อขาย 53.24 ล้านบาท ขณะที่ดัชนีตลาดหุ้นไทยโดยรวมบวก 0.22%

โดย บล.ฟินันเซีย ไซรัส ระบุในบทวิเคราะห์ แนะนำเก็งกำไร TKS โดยคาดกำไรสุทธิไตรมาส 2/60 ทรงตัวเทียบช่วงเดียวกันของปีก่อน ที่ 70-75 ล้านบาท แต่คาดจะเติบโตโดดเด่นในครึ่งปีหลังปี 60 จากลูกค้าเดิมกลุ่ม Securities Form ที่กลับมาสั่งผลิตมากขึ้น และการรับรู้งานวางระบบในประเทศลาว
รวมถึงการได้ลูกค้าเพิ่มในกลุ่ม Packaging ราคาปัจจุบันเป็นส่วนของ SYNEX (TKS ถือ 38.51%) ราว 10.95 บาท/หุ้น เหลือเป็นส่วนของ TKS เพียง 1.85 บาท/หุ้น ซึ่งปกติมูลค่าของ TKS เมื่ออิง PE 10 เท่าจะอยู่ที่ 4-5 บาท รวมแล้วจะได้ราคาที่เหมาะสม 15-16 บาท ราคาปัจจุบันยังมี Upside 17-25%